EkBass/fiwiki-20250220-pages-articles huggingface dataset:
Tim Staffell

Tim Staffell (s. 24. helmikuuta 1948 Lontoo) on brittiläinen muusikko. Hän tuli tunnetuksi Smile-yhtyeen laulaja-basistina 1960-luvun lopulla. Staffell jätti Smilen vuonna 1970, minkä jälkeen hän liittyi Morganiin. Muusikkouransa jälkeen Staffell toimi ohjaajana ja lavastajana. Vuonna 2001 Staffell palasi musiikkialalle ja perusti uuden yhtyeen, aMIGOn. == Aiheesta muualla == * Tim Staffell's aMIGO Luokka:Brittiläiset basistit Luokka:Brittiläiset laulajat Luokka:Vuonna 1948 syntyneet Luokka:Elävät henkilöt
Ishizuchi

Ishizuchi () on vuori Japanissa, Shikokun saarella sijaitsevassa Ehimen prefektuurissa. Vuorella on korkeutta 1 982 metriä ja se on sekä Shikokun että läntisen Japanin korkein vuori. Legendan mukaan ensimmäinen vuorelle kiivennyt henkilö oli yamabushi En no Ozuno vuonna 682. Seuraavana huipun saavutti Kōbō- daishi yli sata vuotta myöhemmin 797. Ishizuchi on yksi Japanin seitsemästä pyhästä vuoresta ja yksi Shikokun pyhiinvaelluskohteista. Vuorelle kiipeäminen oli aikaisemmin ainoastaan miesten oikeus, mutta nykyään kaikki ovat tervetulleita. Ainoana poikkeuksena on Ishizuchin virallisen kiipeilykauden avajaispäivä 1. heinäkuuta, jolloin vuori on varattu vain miehille. "O-yama- birakiksi" kutsutun avajaisjuhlan aikana valkoiseen pukeutuneet uskovaiset vaeltavat Ishizuchin pyhäköltä vuoren huipulle kantaen mukanaan jumaluuden kuvaa. Kiipeilykausi kestää heinäkuusta lokakuuhun. Vuoren korkeimmalle huipulle, Tengu-dakelle (1982) pääsee kahta reittiä: vuoren eturinnettä pitkin kulkevaa omote sandōta ja vuorenharjanteen kautta kiertävää Tsuchi-goyan reittiä. Vuori on tunnettu myös sen neljästä, eräällä polulla sijaitsevasta, kallioon hakatusta metalliketjustaan. "Koettelemusketju" sekä ensimmäiseksi, toiseksi ja kolmanneksi ketjuksi nimetyt osiot muodostavat yhteensä 240 metrin pituisen osuuden. Ketjut voi myös kiertää. Ishizuchin vuoren ympäristöstä muodostettiin vuonna 1955 Ishizuchin puolikansallispuisto. Vuoren ansiosta sen kupeessa sijaitseva Saijōn kaupunki kokee harvoin taifuuneja. == Lähteet == == Aiheesta muualla == * Wikivoyagessa on tietoa aiheesta Ishizuchi * Japan National Tourist Organization * Ishizuchi Luokka:Japanin vuoret Luokka:Ehimen prefektuuri Luokka:Pyhät luonnonkohteet
Luigi Amedeo

Luigi Amedeo, Abruzzien herttua (29. tammikuuta 1873 Madrid, Espanja – 18. maaliskuuta 1933 Jowhar, Italian Somalimaa) oli italialainen tutkimusmatkailija ja kuninkaallinen. Hän oli Espanjan kuninkaan Amadeus I:n ja María Victoria dal Pozzon poika. Luigi Amedeo johti Frans Joosefin maalta lähtenyttä tutkimusretkikuntaa pohjoisnavalle vuosina 1899–1900. Retkikunta saavutti leveyspiirin 86°34' pohjoista leveyttä. Vuonna 1909 hän kiipesi Himalajan K2-huipulle. Luigi Amedeo toimi myös Italian laivaston komentajana Adrianmerellä vuosina 1914–1917. Hänen veljensä oli marsalkan arvon Italian armeijassa saanut Aostan herttua Emanuele Filiberto. == Lähteet == Luokka:Italialaiset tutkimusmatkailijat Luokka:Espanjan kuninkaalliset Luokka:Italian kuninkaalliset Luokka:Italialaiset amiraalit Luokka:Herttuat Luokka:Vuonna 1873 syntyneet Luokka:Vuonna 1933 kuolleet
Monica Yunus

Monica Yunus (s. 1977) on yhdysvaltalainen sopraano, jolla on bengalilais- venäläiset sukujuuret. == Elämä ja koulutus == Monica Yunus syntyi vuonna 1977 Chittagongissa, Bangladeshissa. Hänen isänsä on Nobelin rauhanpalkinnon saanut taloustieteilijä Muhammad Yunus ja äiti on venäläisemigrantti ja kielitieteilijä Vera Forostenko. Yunuksen vanhemmat tapasivat vuonna 1967 Vanderbiltin yliopistossa ja menivät vuonna 1970 naimisiin. Heti Monican syntymän jälkeen Vera muutti lapsen kanssa takaisin Yhdysvaltoihin, koska katsoi, ettei Bangladesh ollut sopiva maa lapsen kasvaa. Monica vietti lapsuutensa äitinsä vanhempien luona Trentonissa, New Jerseyssä. Monica alkoi kiinnostua musiikista isoäitinsä kautta, joka oli musiikillisesti koulutettu. Monica lauloi aluksi ortodoksinen kirkon kuorossa, jossa hän oppi tuntemaan klassista musiikkia. Kun Monica oli 11-vuotias, hänen äitinsä alkoi harjoittamaan hänen lauluääntään. Myöhemmin Monica lauloi New Yorkin Metropolitan-oopperan lapsikuorossa. 13-vuotiaana Monica pääsi Tanglewoodin musiikkikouluun Massachusettsiin, jonka jälkeen hän alkoi opiskella oopperalaulajan ammattiin. 15-vuotiaana Monica esiintyi Aspenin musiikkijuhlilla. Vuonna 1997 Monica Yunus pääsi Juilliard Schooliin, josta hän valmistui neljä vuotta myöhemmin ja aloitti oopperauransa. Yunuksen ensimmäinen oopperarooli oli Umberto Giordanon Fedora, jonka hän lauloi vuonna 1999 Palm Beachissa. Yunus on esiintynyt monissa kuuluisissa oopperataloissa, kuten Metropolitan-oopperassa ja Carnegie Hallissa. Hänen ohjelmistossaan on rooleja muun muassa Mozartin oopperoista Figaron häät, La clemenza di Tito, Don Giovanni, Taikahuilu. Yunus esiintyi kesällä 2005 Hurrikaani Katriinan uhrien muistokonsertissa. Kokemus sai hänet perustamaan kollegooidensa kanssa Sing for Hope -hyväntekeväisyysjärjestön. Vuonna 2004 Yunus pääsi Mirjam Helin -laulukilpailun finaaliin. Kilpailun voitti tulloin kuubalainen Eglise Gutiérrez. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1977 syntyneet Luokka:Elävät henkilöt
Gc

Gc tarkoittaa seuraavia: * * * Green Cargo, GC, ruotsalainen rautatieliikenneyhtiö * kaasukromatografia, GC, englannin ilmauksesta gas chromatography, haihtuvien yhdisteiden analyysimenetelmä * Geokätköily, GC, englannin ilmauksesta Geocaching, ulkoilmapeli, jossa haetaan tietynaisia kätköjä hyödyntäen GPS laitetta tai vaikka kännykkää * Nintendo GameCube, GC, Nintendon neljäs pelikonsoli.
Gd

Gd voi tarkoittaa seuraavia: * * * Gd, VR:n autovaunutyyppi * GD Library, GD, kuvankäsittelyohjelma * * Geometry Dash, tasohyppelypeli * Gefle Dagblad, ruotsalainen sanomalehti * Gudbrandsdølen Dagningen, norjalainen sanomalehti. ==Henkilöt== Gd on seuraavan henkilön nimi: * Kwon Ji-Yong (s. 1988), tunnetaan myös nimillä GD, G-Dragon ja Kwon Leader, korealainen laulaja.
Gf

Gf tarkoittaa seuraavia: * GF Money Oy, GF, Suomen suurin varjopankki * * Gold Fingers, GF, suomalainen keilailuseura * * hyvä tappelu, gf, englannin ilmauksesta good fight, nettislangi-ilmaus * kasvutekijä, GF, englannin ilmauksesta growth factor, eliön kasvuun vaikuttava tekijä * * tyttöystävä, gf, englannin ilmauksesta girlfriend, nettislangia. * syklosariini, GF, kemiallinen ase *gf, gluten free, eli gluteeniton
TTL (logiikka)

TTL (transistor-transistor logic) on eräs digitaalielektroniikan bipolaarinen logiikkapiiriperhe. Sen käyttöjännite on +5V. Tunnetuin piirisarja on 7400-piirisarja. TTL-porteille tunnusomaista on moniemitteritransistorien käyttö loogisen funktion muodostamisessa. Oheisessa NAND-portin periaatekuvassa tulotransistorin kollektori maadoittaa päätetransistorin kannan ja ohjaa päätetransistorin sulkutilaan, kun yhdenkin emitterin kautta kulkee virta eli kun yksikin tulo on Low-tilassa. Lähtöasteissa käytettiin ylösvetovastuksia tai aktiivista toteemikytkentää tai joissain tapauksissa lähtötransistorin kollektori oli avoin, jolloin kytkentään tarvittiin ulkoinen ylösvetovastus. == Historia == TTL-logiikan patentoi James Buie Pacific Semiconductorilla vuonna 1961. Suositun SN7400-sarjan julkaisi Texas Instruments vuonna 1966. TTL-piirit yleistyivat 1970-luvulla minitietokoneissa. Fairchild Semiconductor oli merkittävä valmistaja ennen Texas Instrumentsin liittymistä valmistajien joukkoon. == Muita logiikkaperheitä == *CMOS *ECL *PECL *SCFL == Katso myös == *7400 == Lähteet == * * === Viitteet === Luokka:Logiikkapiiriperheet
Gg

Gg tarkoittaa seuraavia: * * gauge, gg, sukan hienouden yksikkö * * Gjengangeren, GG, norjalainen sanomalehti * * Gumböle Golf, GG, suomalainen golfseura * hyvä peli, gg, englannin sanoista good game, verkossa pelatun pelin jälkeen muille osallistujille lausuttu tyytyväisyyden ilmaus. * Sega Game Gear, pelikonsoli ==Henkilöt== Gg on seuraavan henkilön nimi: * GG Allin (1956–1993), yhdysvaltalainen punkmuusikko.
PECL (logiikka)

PECL (positive emitter-coupled logic) on eräs elektroniikan logiikkapiiriperhe. Sen käyttöjännite on +5 V. == Katso myös == * CMOS * ECL * TTL == Aiheesta muualla == * http://www.andreas- schwope.de/ASIC_s/Schnittstellen/Buffer_Types/buffer_types.html Luokka:Logiikkapiiriperheet
Gh

Gh tarkoittaa seuraavia: * * * * * Guitar Hero, GH, konsolipeli * somatotropiini, GH, englannin ilmauksesta growth hormone ’kasvuhormoni’, aivolisäkkeen erittämä hormoni.
Alien Syndrome (vuoden 2007 videopeli)

Alien Syndrome on Totally Gamesin kehittämä ja Segan julkaisema toimintaseikkailupeli. Peli on julkaistu vuonna Wiille ja PlayStation Portable:lle. Peli pohjautuu 90-luvun alkupuolella tehtyyn samannimiseen kolikkopeliin. == Aiheesta muualla == * Luokka:Science fiction -videopelit Luokka:Toimintaseikkailupelit Luokka:Wii-pelit Luokka:PlayStation Portable -pelit Luokka:Vuoden 2007 videopelit
Gi

Gi tarkoittaa seuraavia: * gi, budokäsite * * glykeeminen indeksi, GI, ruoka- aineen imeytyvien hiilihydraattien aiheuttama muutos verensokerissa referenssiruoka-aineeseen verrattuna * . * (GI), kalifornialaisen punkyhtye Germsin ainoaksi jäänyt debyyttialbumi *Gi, gibi, erityisesti tietotekniikassa käytettävä kerrannaisyksikön etuliite, jonka suuruus on 230. Esimerkiksi 2 GiB = 2 gibitavua = 1 073 741 824 tavua
Gj

Gj tarkoittaa seuraavia: * * * hyvää työtä, gj, englannin ilmauksesta good job, Internetissä tai videopeleissä käytettävä ilmaus * .
Gk

Gk tarkoittaa seuraavia: * * Golf-Keilaajat, GK, suomalainen keilailuseura * * Gullkrona Kryssarklubb, GK, suomalainen purjehdusseura.
Marais Viljoen

Marais Viljoen (2. joulukuuta 1915 – 4. tammikuuta 2007) oli eteläafrikkalainen poliitikko, joka toimi Etelä-Afrikan valtiollisena presidenttinä vuosina 1979–1984. Häntä seurasi Pieter Willem Botha. Viljoen oli jo aiemmin toiminut maansa tilapäisenä presidenttinä 1978. Robertsonissa syntynyt Viljoen oli Kansallispuolueen jäsen. Hän meni 20. huhtikuuta 1940 naimisiin Dorothea Maria Brinkin kanssa. Viljoen menehtyi sydänvikaan Pretoriassa 2007.http://www.mg.co.za/articlepage.aspx?area=/breaking_news/breaking_news__national/&articleid;=294991 Hän oli kuollessaan 91-vuotias. == Lähteet == Luokka:Etelä-Afrikan valtiopresidentit Luokka:Vuonna 1915 syntyneet Luokka:Vuonna 2007 kuolleet
Gp

Gp tarkoittaa seuraavia: * Genç Partisi, GP, turkkilainen puolue * general practitioner, englannin general practitioner, yleislääkäri * * grand prix, GP, pääpalkinto (ranskaa)Lyhenneluettelo, Kotus * * Guitar Pro, GP, musiikinteko- ohjelma * Göteborgs-Posten, GP, ruotsalainen sanomalehti * kenraalitauko, G.P., saksan ilmauksesta Generalpause, kaikkien orkesterin soittimien yhtaikainen tauko * liukusäde, GP, englannin ilmauksesta glide path, ilmailukäsite. * Gold Peak, GP, monikansallinen akku- ja paristovalmistaja == Lähteet ==
Gq

GQ tai Gq voi tarkoittaa ainakin seuraavia: * * Gentlemen’s Quarterly, GQ, miestenlehti * .
Gs

Gs tarkoittaa seuraavia: * * * * General Silicones, GS, silikonituotteiden ja radio-ohjattavien pienoismallien valmistaja * * glutamiinisyntetaasi, GS, entsyymi * . ==Katso myös== Aihepiiriin liittyvät myös seuraavat: * Citroën GS, 1970-luvun henkilöautomalli * Lexus GS, vuodesta 2005 valmistettu henkilöautomalli.
I Am Alive

I Am Alive on Darkworksin kehittämä ja Ubisoftin julkaisema selviytymiskauhupeli, joka julkaistiin 7. maaliskuuta 2012 Xbox Live Marketplacessa. PlayStation Networkissa peli julkaistiin 6. huhtikuuta 2012. Microsoft Windows -versio julkaistiin 13. syyskuuta. Pelin tapahtumapaikka on maanjäristyksen jäljiltä tuhoutunut Chicago. Peliin on sekoitettu taktisia elementtejä, mikä tarkoittaa käytännössä sitä, ettei pelaaja voi ratkaista kaikkea vain ammuskelemalla. ==Juoni== On kulunut vuosia maanjäristyksestä Chicagossa, ja maa on peittynyt sankkaan pölyyn, rakennukset ovat tuhoutuneet ja raunioituneet ja ihmiset harventuneet. Nimetön päähenkilö etsii perhettään toivottomasta joutomaasta. == Aiheesta muualla == * Luokka:Vuoden 2012 videopelit Luokka:Selviytymiskauhupelit Luokka:Xbox 360 Live Arcade -pelit Luokka:PlayStation Network -pelit Luokka:Windows-pelit
Gw

Gw tarkoittaa seuraavia: * * Guild Wars, GW, tietokonepeli * * * Shin kidō senki Gundam W, GW, japanilainen animaatiosarja.
Gx

Gx tarkoittaa seuraavia: * grex, gx, lankojen ja kuitujen numerointiyksikkö * * Kidō shin seiki Gundam X, GX, japanilainen animaatiosarja * .
Gz

-Gz tarkoittaa seuraavia: * * .gz, Gzip-ohjelman käyttämä tiedostopääte.
Verisäkeet

Verisäkeet on suomalaisen metallimusiikkiyhtye Moonsorrow’n neljäs kokopitkä albumi. Se julkaistiin 23. helmikuuta 2005. Albumin julkaisi Euroopassa Spinefarm Records ja Yhdysvalloissa Season of Mist -levy-yhtiö. Suomen virallisella listalla albumi oli parhaimmillaan sijalla 18. ==Musiikki== Verisäkeillä Moonsorrow’n tyyli muuttui edellisiin albumeihin nähden, sillä yhtye koki, ettei olisi ollut mielekästä tehdä Kivenkantajaakin mahtipontisempaa musiikkia. Niinpä Verisäkeillä koskettimien rooli jäi aikaisempaa vähäisemmäksi ja tunnelma muuttui synkemmäksi ja karummaksi, vaikka perinnesoittimien roolia puolestaan lisättiin. Vaikutteita otettiin kansanmusiikin lisäksi norjalaisesta black metallista. Verisäkeillä myös sanoitukset muuttuivat. Sanoittaja Ville Sorvali on kertonut kirjoittaneensa kappaleiden sanat sen mukaan, millaisia ajatuksia musiikki hänessä herätti. Niinpä Verisäkeiden sanoituksista tuli aikaisempaa abstraktimpia ja pikemminkin tunnelmakuvauksia kuin juonellisia tarinoita. ==Vastaanotto== Yhtyeen tyylimuutos jakoi faneja. Jotkut pitivät Verisäkeitä Moonsorrow’n parhaana tuotoksena, toiset huonoimpana. Kriitikoilta levy sai palautetta keskinkertaisesta loistavaan. === Arvostelut === * Desibeli.net: * Imperiumi: 9/10 * Soundi: ==Raah Raah Blääh!== Henri Sorvali kertoi 2. syyskuuta 2004 Verisäkeiden studiopäiväkirjassa Moonsorrow’n seuraavan julkaisun olevan nimeltään ”Raah Raah Blääh!” ja sisältävän muun muassa kappaleet ”Kuolema taidehomoille...ja muille” ja ”Juutalaiskysymys?”. Jotkut ottivat vitsiksi tarkoitetun tempauksen todesta ja luulivat yhtyeen todella alkaneen soittaa hardcore punkia ja grindcorea. Väärinkäsityksen seurauksena syntyi Moonsorrow’n huumoripohjainen sivuprojekti nimeltään Lakupaavi. == Kappaleet == # # # # # == Kokoonpano == * Ville Sorvali – laulu, taustalaulu, basso, kuoro * Marko Tarvonen – rummut, akustinen kitara, taustalaulu, kuoro * Mitja Harvilahti – kitarat, taustalaulu, kuoro * Henri Sorvali – kitarat, kosketinsoittimet, haitari, munniharppu, huilut, tinapilli, taustalaulu, kuoro * Markus Eurén – kosketinsoittimet, kuoro === Vierailevat muusikot === * Hittavainen – sello, jouhikko, huilut * Frostheim – kantele * Blastmor – taustalaulu * Janne Perttilä – kuoro * Jukka Varmo – kuoro == Lähteet == == Aiheesta muualla == * * Luokka:Vuoden 2005 albumit Luokka:Moonsorrow’n albumit
Pulmapeli

Pulmapeli on videopelilajityyppi, jossa painopiste on ongelman tai pulmatehtävän ratkaisemisessa. Lajityyppi haastaa pelaajan ongelmanratkaisukykyjä, joka sisältää toistuvan kaavan tunnistusta, sanojen täydentämistä, sarjan ratkaisua sekä logiikkaa. Scott Kimin mukaan pulman määritelmänä voidaan pitää, että pulma on hauska ja siihen on olemassa oikea vastaus. Lajityypin peleissä perusidea on yleensä yksinkertainen, mutta ongelmien ratkominen voi olla hyvinkin haastavaa. Pulmapeleissä eli älypeleissä vaaditaan tyypillisesti kykyä tehdä loogisia päätelmiä, hahmottaa asioita ja joskus myös nopeita päätöksiä - yleensäkin tavallista enemmän pohdintaa joihinkin muihin lajityyppeihin verrattuna. Pulmapelit eivät yleensä ole ohjelmistoteknisesti niin monimutkaisia kuin monet muut pelityypit, ja uudenlaisten pulmapelien kehittäminen vaatii myös paljon kokeilevaa luovuutta, joten niitä kehitetään melko paljon harrastelijapohjalta. Klassisia pulmapelejä ovat esimerkiksi Tangram, Tetris, Puyo Puyo, Boulder Dash ja Lemmings. Suosittuja fysiikkapohjaisia pulmapelejä ovat Portal ja The Talos Principle. Yksi suosituimmista logiikkapeleistä on vuonna 1982 julkaistu Sokoban (), josta on tehty lukuisia versioita eri alustoille. Joitakin pulmapelejä käytetään myös hyötypelien tavoin kuten molekyyliteemainen SpaceChem. == Alatyypit == Pakopelit ovat eräs lajityyppi, joista esimerkkinä mobiililaitteille julkaistu The Room.https://www.pocketgamer.com/articles/076524/love-the-room-old-sins-here- are-the-8-other-puzzle-games-you-should-download-now/ Piilotetun kappaleen pelit voivat olla myös alalaji, jossa on yhteys kasuaalipeleihin, mutta voivat sisältää pulmatehtäviä. Tetris ja Chain Shot! (1985) voidaan laskea tiilien parituksen peleihin (), joista on syntynyt useita klooneja ja muunnelmia. == Lähteet == == Aiheesta muualla == *
Simulaatiopeli

Simulaatiopeli on viihdekäyttöön tarkoitettu simulaatio tietokonesimulaation keinoilla. Simulaatiopeleissä pyritään yleensä mallintamaan mahdollisimman tarkasti jonkin tietyn kulkuvälineen, kuten lentokoneen, laivan, sukellusveneen, junan, avaruusaluksen tai auton käyttäytymistä. Simulaattoripelien esimuotona voidaan pitää lentäjien koulutukseen jo vuosikymmenten ajan käytettyjä lentosimulaattoreita. Tavallisilla mikrotietokoneilla pelattavat simulaattorit eivät ohjauslaitteidensa takia saavuta samaa realismin tasoa kuin ammattilaisille tarkoitetut ja suunnitellut koulutuslaitteet, mutta parhaiden simulaattorien avulla saa kuitenkin jonkinlaisen käsityksen siitä, miltä simuloitavien laitteiden käyttäminen oikeasti tuntuu. Toisinaan myös kaupunkisimulaattoripelejä ja taloussimulaattoripelejä pidetään simulaatiopeleinä, mutta ne voidaan luokitella myös strategiapeleiksi. Microsoftin Flight Simulator oli 1980-luvulla pitkään maailman myydyin tietokonepeli, vaikka se käsitteli vain siviili-ilmailua. Vakavasti otettavien simulaattorien lisäksi on kevyempiä ja viihteellisempiä simulaattorinomaisia pelejä. Joissakin pelaaja saa säädellä realismin tasoa itse. Tyypillistä simulaatiopeleille on että ne ovat ns. "man- in-the-loop" eli ihmisen ohjastamia toisinkuin puhtaasti tietokonelasketut mallinnukset. Simulaatiopelit ovat yleensä viihdekäyttöön suunnattuja eikä niitä saa käyttää esimerkiksi lentäjien sertifiointiin lentolupakirjan saamiseksi. Koulutuskäyttöön vaaditaan esimerkiksi FAA:n hyväksyntä, joka annetaan vain kokonaiselle järjestelmälle joka sisältää sekä ohjelmiston että laitteiston jota simulaatiossa käytetään. X-Planesta on saatavilla myös ilmailuviranomaisten hyväksymä versio. Useat avaruuslentosimulaattorit painottavat science fiction -osuutta keksityllä teknologialla. Yksi realismiin pyrkivistä avaruusalussimulaatioista on vuonna julkaistu Shuttle. Avaruussimulaatiopelit tai avaruuslentosimulaattorit ovat usein futuristisia science fiction -tyyppisiä simulaatiopelejä, joissa pelaaminen koostuu avaruustaisteluista sekä vaihtelevasti muusta sisällöstä kuten kaupankäynnistä ja universumin tutkimisesta. Yleinen esimerkki keksitystä teknologiasta on valoa nopeampi lentäminen. Tunnettuja lajityypin pelejä ovat esimerkiksi Elite, joka yhdisti kaupankäyntiä avaruuteen sijoittuvaan lentosimulaatiopeliin. == Suunnittelukonsepteja == Simulaatiopeleissä tärkeää on antaa selkää informaatiota pelaajalle, jotta tämä voi tehdä tarkoituksenmukaisia päätöksiä. Pelaajalle on jätettävä tilaa kokeilulle ja yrityksille ja erehdyksille. == Lähteet == == Aiheesta muualla == Luokka:Videopelien lajityypit
Taistelupeli

Taistelupeli tai tappelupeli on toimintapelien alalajityyppi, jossa pelaaja ohjaa hahmoa lähitaistelussa toista hahmoa vastaan kehässä tai rajatulla pelialueella. Näissä peleissä pääpaino on useissa pelattavissa hahmoissa ja monimutkaisten taisteluliikkeiden opettelemisella. Kaksintaistelupeleistä tunnettuja ovat olleet esimerkiksi Street Fighter ja Mortal Kombat -sarjat sekä aikanaan kolmiulotteisen grafiikan tähän genreen tuoneet Virtua Fighter ja Tekken. Sivuttain vierivät tappelupelit joissa pelaaja taistelee useita tietokoneen ohjaamia vihollisia vastaan kerralla ovat erillinen genre, joka tunnetaan nimellä beat ’em up. Street Fighter II aloitti lajityypin pelien buumin ja se on valittu World Video Game Hall of Fameen. ==Pelaaminen== Tyypillinen lähtöasetelma taistelupeleissä on jonkinlainen turnaus, johon osallistuu taistelijoita ympäri maailmaa useista eri taistelulajeista. Pelattavat hahmot ovat yleisesti vahvuudeltaan samalla tasolla toisiinsa nähden, ja tasapainoista hahmokaartia pidetäänkin yleensä yhtenä onnistuneen taistelupelin kriteereistä. Useimmiten ottelut jaetaan eriin, joita täytyy voittaa ennalta määrätty määrä voitaakseen. Taisteluissa yleensä tavoitteena on kuluttaa vastustajan energiamittari nollaan erilaisilla hyökkäyksillä. Erissä voi olla myös aikarajoituksia, ja ajan loppuessa enemmän elinvoimaa omaava taistelija julistetaan voittajaksi. Yksinpelin lopussa saattaa olla vastassa jonkinlainen pomohahmo, joka voi olla vahvempi kuin muut pelin hahmot, eikä välttämättä ole pelaajan valittavissa. Erityisesti vanhemmissa ja myös joissain uudemmissa taistelupeleissä oli yleistä että kaikki pelattavat hahmot eivät ole käytössä alusta alkaen, vaan ne täytyy avata pelaamalla yksinpelimuotoja. Nykyään internet-moninpelien yleistyessä useammat sarjat ovat päättäneet laittaa kaikki hahmot käyttöön alusta alkaen. Poikkeuksen tekevät hahmot, jotka voi avata ja ladata vain lisämaksua vastaan. ===Kombot=== Tappelupeleissä voi tehdä näppäilysarjoja (esim. X+⬅️+Y), joilla voi mätkiä pitkän aikaa ilman, että vastustaja pystyy tekemään tälle mitään. Näitä kutsutaan komboiksi, englannin sanasta combo eli combination, siis yhdistelmä. Kombo suoritetaan lyhyen aikaikkunan sisään, jona aikana vastustaja ei yleensä pysty tekemään mitään. Joissain peleissä, kuten Mortal Kombat Vs. DC Universe, on tosin rajattu määrä Combo Breakereitä, joilla voi keskeyttää toisen potentiaalisesti tuhoisan kombon heti kättelyssä. ==Tappelupelisarjoja== * BlazBlue * Bloody Roar * Capcom VS -sarja, sisältäen muun muassa Marvel VS Capcom -pelit * Dead or Alive * Dragon Ball -sarjaan perustuvat taistelupelit, kuten Dragon Ball Z: Budokai -sarja * Final Fight * Guilty Gear * Killer Instinct * The King of Fighters * Mortal Kombat * Soul Calibur -sarja (sisältää Soul Blade ja Soul Calibur -pelit) * Street Fighter * Super Smash Bros. * Tekken * Virtua Fighter * MultiVersus == Lähteet == == Aiheesta muualla == Tappelupeli
Toimintaseikkailupeli

Toimintaseikkailupeli on videopelien lajityyppi, joka yhdistää seikkailupelin elementteihin toimintapelin elementtejä. Toimintaseikkailupeligenren aloitti Atari 2600:lle vuonna 1979 julkaistu Adventure. Pelityypin edustajia ovat muun muassa Prince of Persia-, Tomb Raider-, Zelda- ja Metroid-pelisarjat. Koska toimintaseikkailu on kahden eri genren yhdistelmä, sen rajojen määrittely on vaikeaa. Tyypillisesti puhdas seikkailupeli sisältää ongelmia pelaajan ratkaistavaksi eikä juurikaan toimintaa. Puhtaat toimintapelit puolestaan perustuvat reaaliaikaiseen reagointiin ja refleksien harjoittamiseen. Toimintaseikkailut sisältävät sekä ongelmanratkontaa että refleksien testaamista, sekä väkivallattomissa että väkivaltaisissa tilanteissa. Toimintaseikkailulajityyppi vakiintui Shigeru Miyamoton suunnitteleman The Legend of Zeldan (1986) myötä. Peli yhdisteli menestyneesti elementtejä eri lajityypeistä: se sisälsi seikkailua, siirtymäpulmia, seikkailutyylisiä inventaariopulmia, toimintaa, rahajärjestelmän ja yksinkertaisen roolipelityylisen tasokehityksen ilman kokemuspisteitä. == Alalajityypit == Suosittuja alalajityyppejä: *Ensimmäisen persoonan toimintaseikkailupeli hyödyntää ensimmäisen persoonan kuvakulmaa, mutta sisältää paljon seikkailupelillisiä elementtejä. *Tasohyppely sisältää perinteisesti sekä ongelmanratkontaa että toimintaa. *Hiiviskelypeli keskittyy suoran toiminnan sijaan piileskelyyn vihollisilta, jolloin ongelmienratkonta ja seikkailu saavat suuremman painoarvon. *Selviytymispeli pyrkii realistiseen selviytymiseen ja voi sisältää taktisia elementtejä kuten suojien rakentamista. *Selviytymiskauhupelissä pelaajan on usein selvittävä vähäisellä varustuksella ja harvassa olevien tallennuspisteiden varassa. Pelissä on tyypillisesti epäluonnollisia vastustajia. == Lähteet == == Aiheesta muualla == Luokka:Videopelien lajityypit
Vegaia

Vegaia on Vegaaniliiton julkaisema verkkolehti, joka käsittelee vegaanista elämäntapaa ja filosofiaa. Aiheita ovat muun muassa kasvissyönti, eläinten oikeudet, ja ruoantuotannon vaikutukset ympäristöön. Lehteä toimitetaan vapaaehtoisvoimin. Vegaia on Kulttuuri-, mielipide- ja tiedelehtien liitto Kultti ry:n jäsen. Luokka:Veganismi Luokka:Vegetarismi Luokka:Suomalaiset yhteiskunnalliset lehdet Luokka:Suomalaiset kulttuurilehdet
Matthew Le Tissier

Matthew ”Matt” Le Tissier (s. 14. lokakuuta 1968 Guernsey) on englantilainen jalkapalloilija, pelipaikaltaan hyökkäävä keskikenttäpelaaja. Le Tissier pelasi koko ammattilaisuransa ajan Southamptonissa ja hän on yksi seuran suurimmista ikoneista. Le Tissier tunnettiin urallaan myös poikkeuksellisen taidokkaana pelaajana ja lukuisten komeiden maalien tekijänä. Hän oli lisäksi loistava rangaistuspotkujen vetäjä, ja epäonnistui uransa 48 rangaistuspotkussa ainoastaan kerran Mark Crossleyn torjuttua vedon 1992. == Pelaajaura == Le Tissier syntyi Guernseyssa Kanaalisaarilla ja aloitti uransa paikallisessa juniorijoukkueessa. Hän kävi Oxford Unitedin testissä, mutta ei saanut sopimusta. Lopulta Le Tissier siirtyi Southamptoniin keväällä 1985. Le Tissier nousi Southamptonin edustusjoukkueeseen 1986 ja vakiinnutti pian paikkansa joukkueessa. Hänet valittiin PFA:n vuoden nuoreksi pelaajaksi kaudella 1989–1990. Parhaalla kaudellaan 1993–1994 Le Tissier teki Southamptonille eri kilpailuissa yhteensä 30 maalia. Le Tissierin taidoista huolimatta Southampton ei menestynyt kovinkaan hyvin. Parhaimmillaan se ylsi Valioliigassa kymmenenneksi. Menestyksen puutteesta huolimatta Le Tissier halusi edustaa Southamptonia, sillä hän kieltäytyi esimerkiksi siirroista Tottenhamiin 1990 ja Chelseaan 1996. Uransa päätyttyä Le Tissier totesi että hän halusi mieluummin olla tähti keskinkertaisessa seurassa ja pelata omanlaista peliä kuin siirtyä isompaan seuraan, missä hän ei olisi päässyt toteuttamaan itseään. Le Tissier päätti uransa Southamptonissa 2002. Hän on seuran historian toiseksi paras maalintekijä saavutettuaan 162 maalia 444 liigaottelussa. Kaikki kilpailut mukaan lukien hän teki 209 maalia 541 ottelussa. ===Maajoukkueura=== Taidoistaan huolimatta Le Tissier ei koskaan onnistunut täysin Englannin maajoukkueessa. Hän pelasi vuosien 1994 ja 1997 välillä ainoastaan kahdeksan ottelua onnistumatta maalinteossa. Tosin B-maajoukkueessa hän onnistui hattutempussa Venäjää vastaan. Halutessaan Le Tissier olisi voinut Englannin sijaan edustaa maajoukkuetasolla Walesiä, Skotlantia tai Pohjois-Irlantia, sillä hän on kotoisin brittiläiseltä erillisalueelta Guernseyn saarelta. == Lähteet == Luokka:Englantilaiset jalkapalloilijat Luokka:Vuonna 1968 syntyneet Luokka:Elävät henkilöt
TurboGears

TurboGears on Python-ohjelmointikielellä toteutettu WWW-kehitykseen tarkoitettu ohjelmistokehys, joka koostuu useista pienemmistä Pythonilla kirjoitetuista ohjelmakomponenteista. TurboGearsin muodostavia osakomponentteja voidaan käyttää myös itsenäisinä osina ohjelmistokehityksessä. ==Historia== Uusin 1.0-haaran versio 1.0.8 julkaistiin 17.12.2008 ja 2.0 valmistui 27.5.2009. Lisäksi on julkaistu 1.1-haara, jonka lopullinen versio julkaistiin 4.10.2009. Uusin työn alla oleva haara on 2.1, josta on julkaistu versio 2.1a2. ==Käyttöaiheet ja ominaisuudet== TurboGearsin avulla voidaan käsitellä tietokantoja kirjoittamatta SQL-lausekkeita. Koska TurboGears-sovellusten toimintalogiikan ja käyttöliittymän kuvaavat tiedostot on erotettu toisistaan, TurboGears-sovelluksen tuottamia XHTML-sivuja voidaan suunnitella ja muotoilla millä tahansa XHTML-editorilla, mikä helpottaa sovelluksen ulkoasun suunnittelua. TurboGears tukee myös AJAX-ohjelmointia. Ohjelmoinnin nopeutta ja helppoutta korostaakseen TurboGearsin tekijät ovat kirjoittaneet oppaan The 20 Minute Wiki, jossa kuvataan vaihe vaiheelta yksinkertaisen Wiki-sovelluksen ohjelmointi TurboGearsin avulla. Kuten oppaan nimestä käy ilmi, kirjoittajat väittävät Wiki-sovelluksen ohjelmointiin kuluvan aikaa vain 20 minuuttia. TurboGearsin 1.0-haara muodostuu mm. seuraavista osakomponenteista: * MochiKit − JavaScript-kirjasto. * Kid − templatekirjasto. * CherryPy − webkirjasto. * SQLObject − tietokantakirjasto. 2.0-haara rakentuu Pylons-ohjelmistokehyksen päälle, käyttää Genshi- mallinekonetta ja SQLAlchemy-tietokantakirjastoa sekä sisältää useita muita muutoksia aiempiin versioihin. TurboGears tukee MVC-arkkitehtuuria: SQLObject tai SQLAlchemy toimii mallina (Model), Kid tai Genshi muodostaa näkymän (View) ja CherryPy on ohjain (Controller). == Lähteet == ==Kirjallisuutta== * ==Aiheesta muualla== * TurboGears: Front-to-Back Web Development * The 20 Minute Wiki * Planet TurboGears Luokka:Ohjelmakehykset Luokka:Python Luokka:Vapaat ohjelmistot
Jade (ohjelmistokehys)

Jade eli Java Agent DEvelopment Framework on Java-ohjelmointikielellä toteutettu agenttiohjelmointiin tarkoitettu ohjelmistokehys, joka noudattaa FIPA-spesifikaatioita. Hajautetut Internet-ohjelmistot on monesti suunniteltu asiakas-palvelin-arkkitehtuurilla, mutta Jade mahdollistaa agettiohjelmoinnin vertaisverkkoarkkitehtuurin mukaisesti, jolloin agentit voivat viestiä keskenään verkossa suoraan roolistaan riippumatta sekä ratkaista monimutkaisia ongelmia hajautetusti. ==Aiheesta muualla== * Jade * FIPA - The Foundation for Intelligent Physical Agents * FIPA Specifications Luokka:Ohjelmakehykset Luokka:Vapaat ohjelmistot
Harvard Business Review

Harvard Business Review on yhdysvaltalainen johtamisen alan aikakauslehti. Lehteä on julkaistu vuodesta 1922 lähtien. Sitä julkaisee Harvard Business School Publishing Corporation, joka on Harvard Business Schoolin omistama voittoa tavoittelematon tytäryhtiö. Harvard Business Reviewiin ovat kirjoittaneet alan tutkijoista muun muassa Clayton M. Christensen, Peter Drucker (k. 2005), Michael Porter, Rosabeth Moss Kanter, Gary Hamel, C. K. Prahalad, ja Robert S. Kaplan. Harvard Business Review on esitellyt ensimmäisten joukossa suurelle yleisölle sellaisia käsitteitä kuin tasapainotettu mittaristo (Balanced Scorecard), ydinosaaminen, strateginen aikomus, toimintojen uudelleenrakentaminen (re-engineering), globalisaatio, markkinoinnin likinäköisyys (marketing myopia) ja lasikatto. Englanninkielisen lehden levikki on 242 000, ja sen lisäksi ilmestyy 11 lisensoitua ulkomaista versiota, kuten kaksi kiinankielistä, saksankielinen ja Etelä-Aasiaan kohdennettu englanninkielinen lehti (kaikilla yhteensä noin 500 000 lukijaa). Lehti on toimituksellisesti riippumaton Harvardin yliopistosta. Se ei käytä lehtityössään vertaisarviointia. Harvard Business Reviewin päätoimittaja on Adi Ignatius. ==Lähteet== ==Aiheesta muualla== * Harvard Business Review Luokka:Yhdysvaltalaiset talouslehdet Luokka:Harvardin yliopisto Luokka:Media- alan tuotemerkit
Vantaanportti

Vantaanportti on yritystoimintaan keskittynyt alue Vantaan Pakkalassa, Kehä III:n varrella. Tunnetuin kohde Vantaanportin osa-alueella on kauppakeskus Jumbo ja siihen liittyvä viihdekeskus Flamingo. Alueella sijaitsee myös esimerkiksi HKScanin (HK Ruokatalon) tuotantolaitos, K-Raudan suurmyymälä sekä Retail Park Vantaanportti -yritysalue, jossa toimivat muun muassa Pohjoismaiden suurin soitinmyymälä F-Musiikki (Vantaa) ja maksullinen lasten puuhapuistoyritys HopLop. Vantaanportissa on pikavuoropysäkki, jonka kautta kulkee lentoaseman linja-autoyhteyksiä. ==Lähteet== Luokka:Pakkala
M40 (kaasunaamari)

M40 on Yhdysvaltain maavoimien käytössä oleva kaasunaamari, joka on suunniteltu suojelemaan käyttäjäänsä biologisilta ja kemiallisilta uhkatekijöiltä. Naamari kehitettiin 1980-luvun varrella korvaamaan M17-kaasunaamarisarja, joka oli palvellut Yhdysvaltain maavoimia aina 1960-luvulta saakka. M40 siirtyi armeijan palvelukseen 1990-luvun puolivälissä. Naamarista on olemassa myös M42-niminen malli, joka on suunniteltu sotilasajoneuvojen miehistönjäsenille. M40 ja muut Yhdysvaltain asevoimien kaasunaamarit tullaan lähiaikoina korvaamaan uudella XM50 JSGM -kaasunaamarilla, joka tuli palveluskäyttöön vuoden 2006 syksyllä. Luokka:Sotilaalliset suojavarusteet
Valokaari

Valokaari on fysikaalinen ilmiö, joka syntyy, kun kahden elektrodin välinen sähkökenttä nousee niin suureksi, että sähkövirta purkautuu (tavallisesti) sähköä heikosti johtavan materiaalin kuten ilman läpi. Voimakas sähkökenttä ionisoi ilman molekyylejä, joista siis tulee virran kulkemisen mahdollistavia varauksenkuljettajia, eli tavallisesti sähköä eristävä ilma muuttuu sähkövirtaa johtavaksi. Näin elektrodien välille syntyy sähköä johtava kanava, jota sähkövirran aiheuttama kuumuus ylläpitää. Valokaari voi sytyttää palamaan kaasuja ja hiukkasia ja aiheuttaa voimakkaita radiotaajuisia häiriöitä. Valokaarta käytetään hitsauksessa ja metallien sulatuksessa valokaariuunissa tarvittavan korkean lämpötilan aikaansaamiseen, sitä käytetään myös bensiinimoottoreiden sytytyksessä. Sähkövoimatekniikassa käytetään muun muassa valokaarireleitä suojaamaan kojeistoja valokaaripurkauksien aiheuttamilta tuhoilta. == Katso myös == * Plasma * Koronapurkaus * ESD * Salama * Ukkonen * Maxwellin yhtälöt * Sähkömagneettinen pulssi == Aiheesta muualla == *Turvallisuus- ja kemikaalivirasto (Tukes): Valokaari-ilmiö *YouTube: Valokaari *Kemppi: Miten valokaari syntyy? Luokka:Sähköiset ilmiöt Luokka:Plasmafysiikka Luokka:Seulonnan keskeiset artikkelit
Tiiskeri (majakkasaari)

Tiiskeri on majakkasaari Loviisan kunnassa Loviisan edustalla itäisellä Suomenlahdella. Se sijaitsee aivan Suomen sisäisen aluevesirajan vieressä noin 19 km:n päässä mantereelta. Tiiskerin ensimmäinen vuonna 1933 rakennettu majakka tuhoutui talvisodassa. Nykyisen majakan perusta rakennettiin vuonna 1940 ja itse majakka huoltotiloineen myöhemmin. Koko ajan miehittämättömänä toimineessa majakassa on valon lisäksi nykyaikainen tutkamajakka. == Lähteet == Luokka:Loviisan liikenne Luokka:Loviisan saaret Luokka:Suomen majakat Luokka:Suomen merialueiden saaret Luokka:Suomenlahden saaret Luokka:Pernaja
Tiiskeri

Tiiskeri voi tarkoittaa ainakin seuraavia asioita: * Tiiskeri, majakkasaari itäisellä Suomenlahdella. * Tiiskeri, Neste Oy:n (nyk. Neste Oyj) suurtankkeri 1970-luvulla.
Enskeri

Enskeri tarkoittaa seuraavia asioita: * Enskeri, Haminaan kuuluva saari itäisellä Suomenlahdella, noin 10 km mantereelta * Enskeri, Merikarviaan kuuluva saari Pohjanlahdella, mantereen tuntumassa * Enskeri, Nesteen (nyk. Neste Oil) suurtankkeri 1970-luvulta. (kts. myös vuoden 1975 arsenikkiskandaali)
Sitruunahemppo

Sitruunahemppo (Carduelis citrinella) on Euroopassa, pääosin Espanjan vuoristoissa ja Sveitsissä, pesivä peippojen heimoon kuuluva pieni varpuslintu. == Koko ja ulkonäkö == Sitrunahempon pituus on 11–13 cm ja paino 11–14 g. Se on vihervarpusta muistuttava pieni peippolintu, jonka siivellä on kaksi keltaista juovaa. Niskassa ja kaulassa on harmaata, yläperä on kellanvihreä. Linnun pyrstö on kokonaan tumma. Nuori lintu on melko yksivärisen harmaanruskea. Laulu muistuttaa tiklin ja vihervarpusen viserrystä. Sitruunahemposta tunnetaan kaksi alalajia. Nimialalaji citrinella esiintyy mantereella, corsicana Korsikassa ja Sardiniassa. Corsicana on vähemmän vihertävä kuin citrinella. Vanhoilla linnuilla on täydellinen sulkasato loppukesällä.Svensson, Lars 1997: Euroopan varpuslinnut–sukupuolen ja iän määritys. Gummerus, Jyväskylä. ISBN 951-95560-8-7 == Esiintyminen == Euroopan ja samalla koko maailman sitruunahemppopopulaatio on kooltaan 250 000–280 000 paria eli 500 000–640 000 yksilöä. Pääosa pesii Espanjan vuoristoissa ja loput enimmäkseen Sveitsissä. Sitruunahemppo on tavattu Suomessa kerran, 17.5.–2.7.1995 Kirkkonummella.Rariteettikomitea == Elinympäristö == Sitruunahempon elinympäristöä ovat vuoristoiset havumetsät. == Lisääntyminen == Sitruunahempon pesä on puussa. Munia on tavallisesti neljä, ja naaras hautoo niitä noin kaksi viikkoa. Poikaset lähtevät pesästä 17–18 päivän ikäisinä. Sitruunahemppo pesii usein kahdesti kesässä. == Ravinto == Laji syö siemeniä, poikasaikana myös selkärangattomia eläimiä. == Lähteet == == Aiheesta muualla == *Laji.fi: Sitruunahemppo (Carduelis citrinella) *ITIS: Carduelis citrinella *University of Michigan, Animal Diversity Web (ADW): Carduelis citrinella, citril finch Luokka:Peipot
M40

M40 voi tarkoittaa ainakin seuraavia: *M40, moottoritie Englannissa *M40, amerikkalaisvalmisteinen raskas sinko *M40, Yhdysvaltain maavoimien käytössä oleva kaasunaamari *M40, Yhdysvaltain merijalkaväen käyttämä tarkkuuskivääri *Messier 40, kaksoistähti.
Työntöhara

Työntöhara on merenmittaajien työkalu, jota käytetään tarkassa syvyyden määrityksessä. Se muodostuu kahdesta veneenmuotoisesta ponttoonista, jotka on kytketty yhteen niin että mittausvene sopii niiden väliin. Kummankin ponttoonin läpi kulkee mittayksiköin varustettu tanko, ja alimpana rakennelmassa on lujarakenteinen poikittainen tanko, joka ulottuu muutaman metrin ulos kummastakin päästä. Tämä tanko asennetaan sille syvyydelle, joka halutaan varmistaa. Työtä kutsutaan nimellä haraus. Kun työntöharaa käytetään, mittausvene kulkee hitaalla vauhdilla; jos poikkitanko osuu esteeseen, se kohoaa, ja mittayksiköin varustetuista pystytangoista nähdään missä kohtaa poikkitankoa törmäys sattui. Menetelmä on erittäin tarkka, ja sitä käytetään ensisijaisesti tarkistusharauksissa, jotka tehdään väylänrakennustyön päätyttyä; poikkitanko asennetaan ns. varaveden alarajalle: kaikissa väylissä on määräsyvyys, johon lisätään vielä tietty määrä veden korkeuden vaihteluiden tasaamiseksi. ==Lähteet== * Visa Auvinen: Leijonalippu merellä * Jaakko Ollaranta: Väylän synty, artikkeli kokoomateoksessa Suomi ja meri Luokka:Vesiväylät Luokka:Mittalaitteet
Vaijerihara

Vaijerihara on merenmittaajien työväline,Merisanasto jota käytetään tehtäessä perusmittauksia uuden väylän rakentamista varten. Vaijeriharan muodostaa noin 400 metrin mittainen poijujen ja painojen avulla määräsyvyyteen painotettu vaijeri; poijuissa on pari metriä korkeat viiritangot näkyvine viireineen. Kaksi mittausvenettä hinaa haraa halutulla reitillä, ja kun vaijeri osuu esteeseen, kohdalla oleva poiju kohoaa ja viiritanko siis kaatuu; tästä mittaajat näkevät esteiden paikat. Menetelmä on vain kohtalaisen tarkka ja sitä käytetäänkin nimenomaan valmistelevassa työssä. Valmiin väylän tarkastusharaus tehdään työntöharan avulla. == Lähteet == * Visa Auvinen: Leijonalippu merellä * Jaakko Ollaranta: Väylän synty, artikkeli kokoomateoksessa Suomi ja meri === Viitteet === Luokka:Vesiväylät
Augustusburgin ja Falkenlustin linnat

Augustusburgin ja Falkenlustin linnat Brühlissä, Saksassa ovat Unescon maailmanperintöluetteloon kuuluva kohde. Linnat on yhdistetty toisiinsa tilavalla puutarhalla. Kölnin arkkipiispa Clemens August rakennutti linnat 1700-luvulla. Arkkitehteina työskentelivät Johann Conrad Schlaun ja François de Cuvilliés. Augustusburgin linnan kuuluisan portaikon suunnitteli Balthasar Neumann. Puutarhat suunnitteli Dominique Girard. Alkujaan linnojen läheisyydessä oli myös yksityiskohtainen kukkatarha, mutta Peter Joseph Lenné rakennutti sen uudelleen 1800-luvulla maisemapuutarhaksi. Alueen entisöiminen on osoittautunut vaikeaksi, sillä lähdemateriaalin hankkiminen on vaikeata. ==Aiheesta muualla== *Linnojen viralliset sivut *Augustusburgin ja Falkenlustin linnat UNESCOn sivuilla Luokka:Saksan linnat Luokka:Unescon maailmanperintökohteet Saksassa Luokka:Nordrhein-Westfalenin rakennukset ja rakennelmat
The Ant Bully

The Ant Bully on Midwayn julkaisema ja Artificial Mind and Movementin kehittämä toimintaseikkailupeli PlayStation 2:lle, Nintendo GameCubelle, Game Boy Advancelle, Windowsille ja Wiille. Peli perustuu Warner Bros.:in elokuvaan Muurahaisten kauhu. Pelissä ohjataan Lucas-nimistä muurahaispoikaa ja hänen tehtävänään on pelastaa muurahaispesä hävitykseltä. == Aiheesta muualla == * * Viralliset kotisivut Luokka:Vuoden 2006 videopelit Luokka:Wii-pelit Luokka:Nintendo GameCube -pelit Luokka:Game Boy Advance -pelit Luokka:PlayStation 2 -pelit Luokka:Windows-pelit Luokka:Toimintaseikkailupelit
Brühl

Brühl on kaupunki Saksassa, Nordrhein-Westfalenin osavaltiossa. Se sijaitsee noin 20 kilometriä Kölnistä etelään. Kaupungissa oli 44 804 asukasta vuoden 2022 lopussa. Sen pinta-ala on 36,12 neliökilometriä. == Historia == Brühl oli Kölnin prinssi-piispan asuinpaikka. Clemens August rakennutti raunioituneen linnan tilalle Augustusburgin ja Falkenlustin kaupungin keskustaan. Linnat muodostavat nykyään UNESCOn maailmanperintökohteen. Saksan presidentit käyttivät Augustusburgin linnaa vuoteen 1994 vieraiden valtionpäämiesten vastaanottopaikkana. == Nähtävyyksiä == *Augustusburgin ja Falkenlustin linnat *Huvipuisto Phantasialand *Max Ernst -museo, joka esittelee surrealisti Max Ernstin veistoksia ja maalauksia *Paikallista historiaa ja keramiikkaa on esillä kahdessa pienemmässä museossa == Lähteet == == Aiheesta muualla == *Kaupungin viralliset sivut *Max Ernst -museo *Brühlerin museosaari Luokka:Nordrhein-Westfalenin kunnat Luokka:Saksan kaupungit
The Maple Leaf Forever

The Maple Leaf Forever on kanadalainen laulu, jonka on kirjoittanut Alexander Muir (1830–1906) vuonna 1867. Hänen on sanottu saaneen innoituksensa lauluun talonsa, Maple Cottagen (Memory Lanella ja Laing Streetilla Torontossa), päällä kasvaneesta suuresta vaahterasta. Laulusta tuli suosittu englanninkielisessä Kanadassa ja se toimi epävirallisena kansallislauluna usean vuoden ajan. Ranskankielisten keskuudessa se ei kuitenkaan saavuttanut suosiota brittiläissävyisyytensä takia. ==Sanat== In days of yore, from Britain's shore, Wolfe, the dauntless hero came, And planted firm Britannia's flag, On Canada's fair domain. Here may it wave, our boast, our pride, And joined in love together, The thistle, shamrock, rose entwined, The Maple Leaf forever! Kertosäe The Maple Leaf, our emblem dear, The Maple Leaf forever! God save our Queen, and Heaven bless, The Maple Leaf forever! At Queenston Heights and Lundy's Lane, Our brave fathers, side by side, For freedom, homes, and loved ones dear, Firmly stood and nobly died; And those dear rights which they maintained, We swear to yield them never! Our watchword evermore shall be, The Maple Leaf forever! Our fair Dominion now extends. From Cape Race to Nootka Sound; May peace forever be our lot, And plenteous store abound: And may those ties of love be ours Which discord cannot sever, And flourish green o'er freedom's home The Maple Leaf forever! Kertosäe On merry England's far famed land May kind heaven sweetly smile, God bless old Scotland evermore and Ireland's Emr'ld Isle! And swell the song both loud and long Till rocks and forest quiver! God save our Queen and Heaven bless The Maple Leaf forever! ==Aiheesta muualla== *The Maple Leaf Forever MP3 Luokka:Isänmaalliset laulut Luokka:Kanadalaiset musiikkikappaleet
François de Cuvilliés

François de Cuvilliés (23. lokakuuta 1695 Soignies, Belgia – 14. huhtikuuta 1768 München) oli belgialaissyntyinen baijerilainen koristesuunnittelija ja arkkitehti. Hän oli keskeisessä roolissa rokokoon saapumisessa Baijeriin ja muualle Keski-Eurooppaan. Cuvilliés'n poika on François de Cuvilliés nuorempi (k. 1774), joka jatkoi isänsä työtä. Cuvilliés'n tärkeimiin töihin kuuluvat Falkenlustin linna Brühlissä ja Amelienburgin metsästysmaja Nymphenburgin palatsissa, jossa on nähtävillä kullattuja tai hopeoituja rokokookoristuksia värikkäällä alustalla. Cuvilliés kirjoitti myös useita tutkielmia taiteellisista ja koristeellista aiheista, jotka hänen poikansa François de Cuvilliés nuorempi toimitti. Vuodesta 1738 hän alkoi tehdä seinäelementeistä, huonekaluista ja takorautatöistä kaiverrussarjaa, jota julkaistiin Pariisissa rokokoon levittämiseksi ympäri Eurooppaa. Cuvilliés oli belgialainen arkkitehti, koristetaiteilija ja kaivertaja. Hän opiskeli Münchenissä ja Jean- François Blondelin oppilaana Pariisissa. Hänet nimitettiin 1725 hoviarkkitehdiksi Baijeriin, jossa asui kuolemaansa saakka. Hän oli vuodesta 1738 keisari Kaarle VII:n hoviarkkitehti, 1763 ensimmäinen rakennustirehtööri. Cuvilliés'n mukana rokokoo tuli Etelä-Saksaan.Tietosanakirja 1909, osa 11, Hakusana: Cuvillies, Francois de Cuvilliés työskenteli ensin Münchenin linnan ("Reichezimmer") töissä Baijerin huomattavimman barokkitaiteilijan Joseph Effnerin kanssa ja koristi katot. Hänen päätöitään ovat rokokoon helmi Amalienburgin huvilinna Nymphenburgin puistossa, Residenssiteatteri, joka on Saksan rokokoon hienoimpia ja edustavimpia töitä, sekä Guggenheimerin ja Eichthalin palatsit Münchenissä. Cuvilliés alkoi vuonna 1738 julkaista kaiverruksiaan ja osoittautui myös taitavaksi puistojen ja puutarhojen suunnittelijaksi. Hän sai tyyliin saksalaisen barokin vaikutteita, ja se on usein äärimäisyyteen kehitettyä, luonnon- ja rocaille-aiheiden kyllästämää. ==Lähteet== Luokka:Belgialaiset arkkitehdit Luokka:Saksalaiset arkkitehdit Luokka:Vuonna 1695 syntyneet Luokka:Vuonna 1768 kuolleet
Luc Alphand

Luc Alphand (s. 6. elokuuta 1965 Briançon, Ranska) on ranskalainen uransa lopettanut alppihiihtäjä ja autourheilija. Alphand teki debyyttinsä alppihiihdon maailmancupissa vuonna 1984. Hän voitti maailmancupin vuonna 1997 ja samana vuonna hän lopetti uransa ja aloitti kilpa-autoilun. Ensin hän ajoi Nissan Micra Stars Cup -luokassa kauden 1997–1998, sitten European Le Mans Series -luokassa 2001, FIA GT Championship- ja Lamborghini Supertrophy -luokissa 2002. Dakar-ralliin hän osallistui vuosina 1998–2009. Hän oli Dakar- rallissa toinen vuonna 2005 tallitoverinsa Stéphane Peterhanselin jälkeen ja hän voitti vuonna 2006. Autourheilu-uransa hän lopetti vuonna 2010. == Saavutuksia == === Alppihiihdossa === * MM-pronssia syöksylaskussa 1996 * Maailmancupin kokonaiskilpailun voitto 1997 * Maailmancupin syöksycupin voitto 1995, 1996 ja 1997 * Maailmancupin supersuurpujottelucupin voitto 1997 === Autourheilussa === * Dakar-rallin voitto 2006 == Alppihiihdon maailmancupin osakilpailuvoitot == Lähde: Nro Päivä Paikka Laji 1\. 13. tammikuuta 1995 Kitzbühel Syöksylasku 2\. 14. tammikuuta 1995 Kitzbühel Syöksylasku 3\. 15. maaliskuuta 1995 Bormio Syöksylasku 4\. 1. joulukuuta 1995 Vail Syöksylasku 5\. 9. joulukuuta 1995 Val d’Isère Syöksylasku 6\. 2. helmikuuta 1996 Garmisch-Partenkirchen Syöksylasku 7\. 20. joulukuuta 1996 Val Gardena Syöksylasku 8\. 29. joulukuuta 1996 Bormio Syöksylasku 9\. 24. tammikuuta 1997 Kitzbühel Syöksylasku 10\. 29. tammikuuta 1997 Laax Supersuurpujottelu 11\. 21. helmikuuta 1997 Garmisch-Partenkirchen Supersuurpujottelu 12\. 22. helmikuuta 1997 Garmisch-Partenkirchen Syöksylasku == Lähteet == == Aiheesta muualla == * Luc Alphandin kotisivut Luokka:Ranskalaiset alppihiihtäjät Luokka:Ranskalaiset ralliautoilijat Luokka:Ranskalaiset autourheilijat Luokka:Porsche Supercup -kuljettajat Luokka:Dakar-rallin voittaneet kuljettajat Luokka:Vuonna 1965 syntyneet Luokka:Elävät henkilöt
Dido ja Aeneas

Dido ja Aeneas (, Z. 626) on Henry Purcellin ainoaksi jäänyt ooppera , jonka libreton on kirjoittanut Nahum Tate. Kolminäytöksisen oopperan ensi-ilta oli keväällä 1689. Teos perustuu Vergiliuksen Aeneisin neljännen kirjan tarinaan Karthagon kuningattaresta Didosta. Dido ja Aeneasta pidetään merkittävimpänä englantilaisena barokkioopperana. Teoksesta ei ole säilynyt Purcellin omakätistä partituuria, ja mahdollisesti ainoa 1600-luvulta säilynyt lähde on alkuperäisesityksen libretto. == Lähteet == * Musiikkitieto: Ooppera * All Music Guide to Classical Music, edited by Chris Woodstra, Gerald Brennan and Allen Schrott === Viitteet === ==Aiheesta muualla== * Oopperan libretto * Didon et Enée Luokka:Englanninkieliset oopperat Luokka:1680-luvun musiikkiteokset Luokka:Henry Purcellin teokset
Júnior Baiano

Júnior Baiano (oik. Raimundo Ferreira Ramos Júnior, s. 14. maaliskuuta 1970 Feira de Santana, Bahia, Brasilia) on brasilialainen jalkapalloilija, pelipaikaltaan keskuspuolustaja. Hän edustaa Brasiliensea. Hän lopetti uransa vuonna 2005, mutta palasi pelikentille jo seuraavana vuonna. Júnior Baiano on edustanut seuratasolla aikaisemmin muun muassa Flamengoa (1988-1993, 1996-1998, 2004-2005), São Paulo FC:tä (1994-1995), Werder Bremeniä (1995-1996), Palmeirasia (1998-1999), Vascoa (2000-2001), Shanghai Shenhuaa (2001) ja Internacionalia (2002). Brasilian maajoukkueessa Júnior Baiano pelasi vuosina 1997–1998 25 A-maaottelua. Hän edusti maataan MM-kisoissa 1998, joissa Brasilia sijoittui toiseksi. Luokka:Brasilialaiset jalkapalloilijat Luokka:Vuonna 1970 syntyneet Luokka:Elävät henkilöt